અત્રે નોંધનીય છે કે પ્રતિવર્ષ જૂનાગઢમાં લીલી પરિક્રમા યોજાય છે અને દર વર્ષે લાખોની સંખ્યામાં લોકો ત્યાં જતા હોય છે અને ખાસ કરીને અમરેલી જિલ્લામાંથી પણ લોકો લીલી પરિક્રમા કરવા જતાં હોય છે. આટલી ભીડ અને મુસાફરો હોવા છતાં પણ રેલવે તંત્ર દ્વારા વધારાની ટ્રેન દોડાવવામાં આવતી નથી. આ અંગે અનેકવાર સ્થાનિક સાંસદ તેમ જ પ્રજાના પ્રતિનિધિઓ સમક્ષ રજૂઆત કરવામાં આવી છે. પરંતુ તેઓ આ મામલે રેલવે મંત્રી કે કેન્દ્ર સરકાર સમક્ષ લીલી પરિક્રમાના સમય દરમિયાન વધારાની ટ્રેન મૂકવાની માંગણી કરતા નહીં હોવાનો સ્થાનિકોએ આરોપ લગાવ્યો છે. ત્યારે હવે જોવું એ રહ્યું કે શું સ્થાનિક વહિવટી તંત્ર કે રેલવે વિભાગ આ સ્થિતિ જોયા પછી વધારાની ટ્રેન લીલી પરિક્રમા દરમિયાન શરૂ કરે છે કે નહીં.